Leerders van spogskool geskors ná naakfoto tot boelie-video lei | Maroela Media
Panyaza Lesufi, LUR vir onderwys in Gauteng, het Dinsdag 'n beroep op skoolhoofde, onderwysers, ouers en voogde gedoen om bewerings oor boelie-voorvalle ernstig te neem.
Sy reaksie volg op 'n besoek aan die King Edward VII School in Houghton in Johannesburg nadat 'n video oor die naweek aan die lig gekom het wat wyd op sosiale media versprei word. Die video wys hoe vier seuns baklei nadat een van hulle na bewering 'n naakfoto van een van die ander seuns se niggie rondgestuur het.
David Lovatt, hoof van die King Edward VII School, het gesê in die video word twee gr. 10-leerders deur twee gr. 11-leerders aangerand. Volgens Lovatt is drie leerders, die twee gr. 11- leerders en die leerder wat die video gemaak het, tydelik geskors. "Daar sal in die week van 20 tot 25 Februarie dissiplinêre verhore plaasvind."
Lesufi het die gedrag van die leerders ten sterkste veroordeel en die boelie-kultuur ontmoedig. Hy het met Lovatt vergader en stappe aanbeveel om die skool by te staan in die hantering van die voorval.
"Die beheerliggaam moet 'n span byeenroep om tugstappe teen die leerders te doen. Die departement gaan 'n onafhanklike ondersoek oor boelie-voorvalle by die skool van stapel stuur en onderhoude doen met ouers, leerders, onderwysers en die beheerliggaam," het Lesufi gesê.
Hy het gesê die departement gaan psigomaatskaplike ondersteuning aan die slagoffers verskaf asook almal wat daardeur geraak is wat hulp verlang. Lesufi het gesê die skoolhoof moet ouers op hoogte hou van verwikkelinge in die saak.
"Afknouery word verbied en skole moet dit geensins duld nie. Boelie-voorvalle moet benader en hanteer word in oorleg met die handves van regte om kinders te beskerm teen mishandeling, verwaarlosing, misbruik en vernedering. Ons doen 'n beroep op leerders om mekaar met respek te behandel en hulle te weerhou van dade van viktimisasie en afknouery," het hy gesê.
Net jammer dat party onnies die ander kant kyk én kinders maak of hulle siek is om nie skool toe te gaan nie… Want hulle word geboelie en niks word gedoen nie…. Dis so onaanvaarbaar en as ouers gaan kla dan word da net gesê ons werk aan die saak.. Ma niks verbeter nie… Mgv… Kinders weier om skool toe té gaan
Ja well fine…try n "ondersoek" by n prominente Laerskool in die Ooste van Pretoria MAAR wees gewaarsku…dis nie noodwendig kinders wat skaamteloos en lafhartig ander kids teiken nie. Dis personeel.wat kinders , wie se ouers gegronde en feitelike navra het oor ernstige en algemene kwessies by die skool, blatant te nakom! Opmerkings soos " ons het al so n renons in die kind oor die ouers wat altyd vrae vra…". En ja…MET die medewete van die sg hoof. Tipies die geval van blinde lojaliteit teenoor die "skool". Maar nou ja…
En dan net so jammer dat onnies deur leerders geboelie word dat hulle n werk waarin hulle briljant is moet opgee omdat leerlinge geen respek het nie, en die skool net hulle skouers optrek. Patetiese situasie waarin hierdie land hom bevind!!!
Ek stem saam met wat jy sé Jolandie. Agv kinders met geen meer respek of basiese maniere nie. Dit kom van die ouers af!! En mense wat hulle kinders drop in die sogenaamde 'spog skole' will alle opvoeding vir onderwyser los maar ongelukkig kan daai ouers nie goeie maniere en kennis van respek vir ander vir hulle kinders koop nie…hulle moet geleer word.